Luigi Pelloux

Luigi Pelloux (født 1. mars 1839 i La Roche-sur-Foron i Savoy i kongedømmet Sardinia, død 26. oktober 1924 i Bordighera) var en italiensk general og politiker (historiske høyre). Han var landets statsminister fra 1898 til 1900.

Pelloux ble artillerioffiser i 1857 og ledet den avdelingen som i 1870 slo en bresje i Romas bymur ved Porta Pia. Etter at han hadde nedkjempet urolighetene i Puglia i 1898 ble han utnevnt til landets statsminister. Regjeringen Pellouxs lovforslag om forenings-, forsamlings- og trykkefriheten ble møtt med stor motstand og blokkert i parlamentet av radikale og sosialister. Regjeringen gjennomførte imidlertid tiltakene som kongelig dekret i juli 1899. Pelloux tapte valget i 1900 og gikk deretter av.

Referanser

Eksterne lenker 
 Internettsiden til Italias Deputertkammer, Portale Storico

Italienske statsministre
Personer fra departementet Haute-Savoie
Fødsler i 1839
Dødsfall i 1924